BIOGRAPHIA P. JOANNIS DE LOUREIRO 



99 



At enim, qua erat animi magnitudine et salutis animorum 

 studio praeditus, diu in otio, ut sibi videbatur, consenescere non 

 potuit. Miro enim incendebatur desiderio consequendi imitatione 

 summos illos ejusdem Societatis viros, qui nullis laboribus fracti, 

 nulla difficiiltatum mole oppressi, nulla periculorum specie deter- 

 riti, per totum terrarum orbem vitam in catholicam fidem propa- 

 gandam impendebant. 



A moderatoribus igitur infimis precibus contendit, tandem- 

 que impetravit societatem sacrae illius expeditionis quae anno 

 MDCCXXXV a portu olisiponensi in Indiam vela fecit. Cum ati- 

 tem annos tres Goae, et quatuor Maçai habitasset, exinde in Co- 

 cincinam profectus, totós ibi sex et triginta annos consumpsit. 

 Jam quos diuturno hoc temporis spatio labores susceperit, quosque 

 ex illis fructus consequutus sit, longum esset per singula persequi. 



Maximis ea tempestate difficultatibus Evangelii praecones in 

 illa regione premebantur. Nam hinc idololatrae, patriis ritibus ad- 

 dictissimi, infensum bellum neophytis inferebant, eosque vexa- 

 bant, raptabant, omni crudelitate lacerabant; hinc autem iidem 

 evangelii praecones mutua dissensione distrahebantur ; quod enim 

 attinebat ad viam rationemque qua idololatrae a deorum cultu ad 

 christianam religionem avocari oporteret, non una erat omnium 

 sententia; sed alii lusitanorum opinioni favebant, alii vero alios, 

 et maxime gallos sequebantur. Inde contentiones, dissidia, par- 

 tium studia, quae, si minus charitatem christianam penitus extin- 

 guebant, pacem certe concordiamque non nihil turbabant et utris- 

 que negotii abunde facessebant. Loureiro, objectis difficultatibus 

 minime commotus, vel inde a primo in Cocincinam ingressu hoc 

 unum apud se firmissime statuit ; ut, causis dissidii, quoad posset, 

 neglectis, ejus regionis Íncolas sibi et morum integritate et omni- 

 bus officiis devinciret. Quae illius agendi ratio ita cocincinensibus 

 probata est, ut intra breve tempus nullus europaeorum, qui in 

 Cocincina versabantur, esset apud omnes gratiosior. 



Jam vero, cum optime perspectum haberet, neminem chris- 

 tianae religionis doctorem posse quidquam in animorum sibi cre- 

 ditorum cultu proficere, eorum sermone ignorato, nihil habuit an- 

 tiquius, ut primum in Cocincina sedem stabilem fixit, quam ut 

 linguae anamitae sedulam operam navaret. 



